CELEX: 32016D0529
Language: lt
Date: 1459382400000
Title: 2016 m. kovo 31 d. Komisijos įgyvendinimo sprendimas (ES) 2016/529, kuriuo nustatomas Sąjungos finansinis įnašas Vokietijos išlaidoms, patirtoms 2007 m. finansuojant skubias kovos su mėlynojo liežuvio liga priemones, atlyginti (pranešta dokumentu Nr. C(2016) 1758)

5.4.2016   
            
            
               LT
            
            
               Europos Sąjungos oficialusis leidinys
            
            
               L 88/30
            
         KOMISIJOS ĮGYVENDINIMO SPRENDIMAS (ES) 2016/529
   2016 m. kovo 31 d.
   kuriuo nustatomas Sąjungos finansinis įnašas Vokietijos išlaidoms, patirtoms 2007 m. finansuojant skubias kovos su mėlynojo liežuvio liga priemones, atlyginti
   
      
         (pranešta dokumentu Nr. C(2016) 1758)
      
   
   (Tekstas autentiškas tik vokiečių kalba)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2014 m. gegužės 15 d. Europos Parlamento ir Tarybos reglamentą (ES) Nr. 652/2014, kuriuo nustatomos išlaidų, susijusių su maisto grandine, gyvūnų sveikata ir gerove bei augalų sveikata ir augalų dauginamąja medžiaga, valdymo nuostatos ir iš dalies keičiamos Tarybos direktyvos 98/56/EB, 2000/29/EB ir 2008/90/EB, Europos Parlamento ir Tarybos reglamentai (EB) Nr. 178/2002, (EB) Nr. 882/2004 ir (EB) Nr. 396/2005, Europos Parlamento ir Tarybos direktyva 2009/128/EB ir Europos Parlamento ir Tarybos reglamentas (EB) Nr. 1107/2009 ir panaikinami Tarybos sprendimai 66/399/EEB, 76/894/EEB ir 2009/470/EB (1), ypač į jo 36 straipsnio 4 dalį,
   kadangi:
   
               (1)
            
            
               Komisijos reglamente (EB) Nr. 349/2005 (2) nustatytos Sąjungos finansinio įnašo išlaidoms, patirtoms pagal Tarybos sprendimą 90/424/EEB (3) taikant skubias kovos su tam tikromis gyvūnų ligomis priemones ir jas propaguojant, atlyginti mokėjimo taisyklės. To reglamento 7 straipsnyje nustatyti dokumentai, kuriuos turi pateikti Sąjungos finansinio įnašo prašanti valstybė narė, ir tokių dokumentų pateikimo terminai;
            
         
               (2)
            
            
               Komisijos sprendime 2008/444/EB (4) numatytas Sąjungos finansinis įnašas Vokietijai išlaidoms, kurias ši valstybė narė patyrė 2007 m., imdamasi kovos su mėlynojo liežuvio liga priemonių, atlyginti pagal Tarybos sprendimą 2009/470/EB (5). Todėl Vokietijai kaip Sąjungos finansinio įnašo dalis išmokėta pirmoji išmokos dalis – 950 000,00 EUR;
            
         
               (3)
            
            
               Komisijos įgyvendinimo sprendimu 2011/800/ES (6) nustatyta, kad antroji išmokos dalis – 1 950 000,00 EUR – turėtų būti išmokėta kaip Sąjungos finansinio įnašo dalis, o Komisijos įgyvendinimo sprendimu 2014/131/ES (7) nustatyta, kad trečioji išmokos dalis – 1 000 000,00 EUR – turėtų būti išmokėta kaip Sąjungos finansinio įnašo dalis;
            
         
               (4)
            
            
               Europos Parlamento ir Tarybos reglamento (ES, Euratomas) Nr. 966/2012 (8), ypač jo 84 straipsnio reikalavimai įvykdyti Sprendimu 2008/444/EB;
            
         
               (5)
            
            
               2008 m. birželio 6 d. Vokietija Komisijai pateikė oficialų prašymą atlyginti išlaidas, prie kurio buvo pridėta finansinė ataskaita, patvirtinamieji dokumentai ir epidemiologinė ataskaita iš kiekvieno ūkio, kuriame gyvūnai buvo paskersti ir sunaikinti. Prašoma atlyginti 4 201 179,00 EUR. Tačiau, kompetentingai audito tarnybai atlikus patikrinimus ir kontrolę audito vietoje metu, 239 629,65 EUR suma pripažinta neatitinkanti išlaidų atlyginimo reikalavimų pagal Reglamento (EB) Nr. 349/2005 5 straipsnį;
            
         
               (6)
            
            
               šiame sprendime nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   1.   Nustatytas Sąjungos finansinis įnašas Vokietijos išlaidoms, patirtoms 2007 m. finansuojant skubias kovos su mėlynojo liežuvio liga priemones, atlyginti yra 3 961 549,35 EUR.
   2.   Nustatytas Vokietijai mokėtinas Sąjungos finansinio įnašo likutis siekia 61 549,35 EUR.
   2 straipsnis
   Šis sprendimas skirtas Vokietijos Federacinei Respublikai.
   
      Priimta Briuselyje 2016 m. kovo 31 d.
      
         
            Komisijos vardu
         
         Vytenis ANDRIUKAITIS
         
            Komisijos narys
         
      
   
   
      (1)  OL L 189, 2014 6 27, p. 1.
   
      (2)  2005 m. vasario 28 d. Komisijos reglamentas (EB) Nr. 349/2005, nustatantis Tarybos sprendime 90/424/EEB paminėtų skubių priemonių ir kampanijos prieš tam tikras gyvūnų ligas Bendrijos finansavimo taisykles (OL L 55, 2005 3 1, p. 12).
   
      (3)  1990 m. birželio 26 d. Tarybos sprendimas 90/424/EEB dėl išlaidų veterinarijos srityje (OL L 224, 1990 8 18, p. 19).
   
      (4)  2008 m. birželio 5 d. Komisijos sprendimas 2008/444/EB dėl Bendrijos finansinės paramos skubioms kovos su mėlynojo liežuvio liga Vokietijoje 2007 m. priemonių išlaidoms padengti (OL L 156, 2008 6 14, p. 18).
   
      (5)  2009 m. gegužės 25 d. Tarybos sprendimas 2009/470/EB dėl išlaidų veterinarijos srityje (OL L 155, 2009 6 18, p. 30).
   
      (6)  2011 m. lapkričio 30 d. Komisijos įgyvendinimo sprendimas 2011/800/ES dėl Sąjungos finansinio įnašo išlaidoms, patirtoms 2007 m. Vokietijoje taikant skubias kovos su mėlynojo liežuvio liga priemones, atlyginti (OL L 320, 2011 12 3, p. 49).
   
      (7)  2014 m. kovo 10 d. Komisijos įgyvendinimo sprendimas 2014/131/ES dėl Sąjungos finansinio įnašo išlaidoms, patirtoms 2007 m. Vokietijoje taikant skubias kovos su mėlynojo liežuvio liga priemones, atlyginti (OL L 71, 2014 3 12, p. 18).
   
      (8)  2012 m. spalio 25 d. Europos Parlamento ir Tarybos reglamentas (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (OL L 298, 2012 10 26, p. 1).